
№2 Зейнетақы және әлеуметтік қамсыздандыру бөлімі туралы
ЕРЕЖЕ
1. Жалпы ережелер

1.  №2 Зейнетақы және әлеуметтік қамсыздандыру бөлімі (бұдан әрі-№1 ЗжӘҚ бөлімі) Қазақстан Республикасы Еңбек және халықты әлеуметтік қорғау министрлігі Еңбек және әлеуметтік қорғау комитетінің Түркістан облысы бойынша департаментінің құрылымдық бөлімшесі болып табылады. 
2. №2 Зейнетақы және әлеуметтік қамсыздандыру бөлімі Қазақстан Республикасының Конституциясын, Қазақстан Республикасының заңдарын, Президенті мен Үкіметінің актілерін, өзге де нормативтік құқықтық  актілерді, сондай-ақ осы Ережені басшылыққа алады.
3. №2 Зейнетақы және әлеуметтік қамсыздандыру бөлімінің құрылымын, штат санын Қазақстан Республикасының заңнамасында белгіленген тәртіппен мемлекеттік органның уәкілетті лауазымды адамы бекітеді. 
4. №2 Зейнетақы және әлеуметтік қамсыздандыру бөлімі:
1) бөлім басшысы – 1 бірлік;
2) бас маман – 5 бірлік; 

2. №1 Зейнетақы және әлеуметтік қамсыздандыру бөлімінің негізгі міндеттері, функциялары мен құқықтары
 4. Міндеті:
	Зейнетақы төлемдерін,   мүгедектігі, асыраушысынан айрылуы бойынша, жасына байланысты мемлекеттік әлеуметтік жәрдемақыларды, арнайы мемлекеттік жәрдемақыларды, №1,2 тізім бойынша мемлекеттік арнайы жәрдемақыларды, бала 1 жарым жасқа толғанға дейін күтім жасау жәрдемақысын, өтемақыларды тағайындау мен төлеу және заңда белгіленген департамент құзырына кіретін өзге де біржолғы төлемдерді тағайындау.
Функциясы:
1) зейнетақы төлемдерінің, мемлекеттік әлеуметтік жәрдемақылардың, арнайы мемлекеттік жәрдемақылардың, № 1,2 тізім бойынша мемлекеттік арнайы жәрдемақылардың,  мемлекеттік әлеуметтік сақтандыру қорынан төленетін әлеуметтік төлемдер
2) , өтемақыларды тағайындау мен төлеу және өзге де төлемдердің көлемін «Азаматтарға арналған үкімет» Мемлекеттік корпорациясы коммерциялық емес акционерлік қоғамы ( бұдан әрі «Азаматтарға арналған үкімет» МККЕ АҚ) бөлімшелері ұсынатын шешім жобаларының негізінде бекітеді;
2) зейнетақы төлемдерін,  мемлекеттік әлеуметтік жәрдемақылар мен арнайы мемлекеттік жәрдемақыларды, № 1,2 тізім бойынша мемлекеттік арнайы жәрдемақылар, өтемақыларды тағайындау мен төлеу және өзге де жәрдемақыларды заңда белгіленген тәртіпте тағайындайды немесе тағайындаудан бас тартады.
3) арыз берушілерді «Азаматтарға арналған үкімет» МККЕ АҚ-ның  құрылымдық бөлімшелері арқылы әлеуметтік төлемдердің  тағайындаудан бас тартылғаны туралы жазбаша хабардар етеді.
5. Міндеті:
	Зейнетақы төлемдерін, мемлекеттік әлеуметтік жәрдемақылар мен арнайы мемлекеттік жәрдемақылардың, № 1,2 тізім бойынша мемлекеттік арнайы жәрдемақылардың, бала 1 жарым жасқа толғанға дейінгі күтім жасау жәрдемақысының, мемлекеттік әлеуметтік сақтандыру қорынан төленетін әлеуметтік төлемдердің, өтемақыларды тағайындау мен төлеуді уақытылы және толық тағайындалуына бақылау жасау.
 Функциясы:
 Зейнетақы төлемдерін, мемлекеттік әлеуметтік жәрдемақылар мен арнайы мемлекеттік жәрдемақыларды, № 1,2 тізім бойынша мемлекеттік арнайы жәрдемақылар, өтемақыларды алушылардың, өзге де жәрдемақы іс-құжаттарында барлық қажетті құжаттардың болуына, сондай-ақ:
а) барлық құжаттардың дұрыс рәсімделуіне;
б) еңбек стажының дұрыс есептелуіне;
в) орташа айлық табысының дұрыс анықталуына;
г) зейнетақы және жәрдемақы мөлшерінің дұрыс анықталуына;
д) зейнетақы және жәрдемақы тағайындау мерзімдерінің дұрыс анықталуына бақылау жасайды.
6. Міндеті:
 Жаңа тағайындалатын зейнетақы төлемдері мен мемлекеттік жәрдемақыларды іс-құжаттарын, арнайы мемлекеттік жәрдемақыларды, № 1,2 тізім бойынша мемлекеттік арнайы жәрдемақыларды, бала 1 жарым жасқа толғанға дейінгі күтім жасау жәрдемақысы, әлеуметтік төлемдерді,  өтемақыларды тағайындау мен төлеу және департамент құзырына кіретін өзге де әлеуметтік төлемдер   алушылардың іс-құжаттарын тексеру.
 Функциясы:
1) «Азаматтарға арналған үкімет» МККЕ АҚ-нан зейнетақы мен мемлекеттік жәрдемақы және өтемақыларды тағайындау үшін ұсынылатын құжаттардың дұрыстығын тексереді.
2) өзге облыстар мен басқа мемлекеттерден келетін іс-құжаттарды тексереді;
3) тексерулер кезінде қателіктер анықталған жағдайда олардың сипатын және артық не кем төленген соманы көрсете отырып, іс-құжаттарды кері қайтарады;
7. Міндеті:
 «Азаматтарға арналған үкімет» МККЕ АҚ-ның бөлімшелерінің зейнетақы төлемдерін, мемлекеттік әлеуметтік жәрдемақылар мен арнайы мемлекеттік жәрдемақыларды, № 1,2 тізім бойынша мемлекеттік арнайы жәрдемақыларды, бала 1 жарым жасқа толғанға дейінгі күтім жасау жәрдемақысы мен әлеуметтік төлемдерді тағайындау жөніндегі құжаттарды қабылдауы мен іс жүргізуін бақылау.
 Функциясы:
«Азаматтарға арналған үкімет» МККЕ АҚ-ның бөлімшелеріне зейнетақы төлемдерін, мемлекеттік әлеуметтік жәрдемақылар мен арнайы мемлекеттік жәрдемақыларды, № 1,2 тізім бойынша мемлекеттік арнайы жәрдемақыларды, бала 1 жарым жасқа толғанға дейінгі күтім жасау жәрдемақысын және  өтемақыларды тағайындау мен төлеу туралы алушылардың іс-құжаттарын дайындау мәселесінде ұйымдық-әдістемелік көмек көрсетеді;
8. Құқықтары мен міндеттері
1) «Қазақстан Республикасының Әлеуметтік Кодексі»,Қазақстан Республикасының заңдарын және ережелерін қолдану практикасын талдайды және оларды жетілдіру жөнінде ұсыныстар енгізеді. 
	2) белгіленген мерзімде ақпарлар мен өзге мәліметтерді, талдау материалдарын беру, БАҚ құралдары арқылы зейнетақы және жәрдемақы тағайындау мәселелері бойынша түсіндіру жұмысын жүргізу, азаматтардың арыздары мен шағымдарын қолданыстағы заңнамада белгіленген мерзімде қарау және олар бойынша қажетті шаралар қабылдау.
3) азаматтарды әлеуметтік төлемақылар мен зейнетақы заңнамасы мәселесі бойынша қабылдайды және оларға кеңес береді.
4) ұйымдар мен жеке тұлғалардан зейнетақы төлемдерін, мемлекеттік әлеуметтік жәрдемақылар мен арнайы мемлекеттік жәрдемақыларды, № 1,2 тізім бойынша мемлекеттік арнайы жәрдемақыларды,өтемақыларды тағайындау мен төлеу және өзге де жәрдемақыларды тағайындауға қатысты құжаттар мен  басқармаға  жүктелген функцияларды орындау үшін қажетті өзге де материалдарды алады.
5) «Азаматтарға арналған үкімет» МК КЕ АҚ-ның бөлімшелері ұсынатын іс-құжат макеттерінің сапасын тексереді.
6) «Азаматтарға арналған үкімет» МК КЕ АҚ-ның бөлімшелеріндегі іс-құжаттарға бақылау  жүргізеді.
7) «Азаматтарға арналған үкімет» МК КЕ АҚ-ның бөлімшелерінің атқаратын жұмыстарына бекітілген кестеге сәйкес әдістемелік көмек көрсетеді. 
8) зейнетақы мен жәрдемақылар іс-құжаттарын тағайындау және олардың мөлшерін анықтау кезінде Қазақстан Республикасының әлеуметтік кодексінің талаптары бұзылғаны анықталған жағдайда материалдарды құқық қорғау органдарына тиісті шара көру үшін жолдайды.
9) бөлім құзырына кіретін мәселелер бойынша семинарлар, кеңестер ұйымдастырады және өткізеді.
         10) Кеңсе жұмысын ұйымдастырады.

3.  №2 Зейнетақы және әлеуметтік қамсыздандыру бөлімінің қызметін ұйымдастыру

9. №2 Зейнетақы және әлеуметтік қамсыздандыру бөлімі Қазақстан Республикасының заңнамалық актілеріне, Президентінің актілеріне, Қазақстан Республикасының өзге де нормативтік құқықтық актілеріне сәйкес өзінің негізгі міндеттері мен функцияларын іске асыру үшін қажетті өкілеттіктерді иеленеді. 
10. №2 Зейнетақы және әлеуметтік қамсыздандыру бөлімі Қазақстан Республикасының заңнамасында белгіленген тәртіппен қызметке тағайындалатын және қызметтен босатылатын  бөлім басшысы басқарады.  
11. №2 Зейнетақы және әлеуметтік қамсыздандыру бөлімінің басшысы бөлім қызметіне жалпы басшылықты жүзеге асырады және бөлімге жүктелген міндеттердің орындалуы мен оның өз функцияларын жүзеге асыруы үшін дербес жауапты болады.
12. №2 Зейнетақы және әлеуметтік қамсыздандыру бөлімінің басшысы департамент басшысына бөлімнің құрылымы мен штаттық кестесі бойынша ұсыныстар береді. 
13. Бөлім басшысы осы мақсатта: 
1) қол астындағы мамандардың міндеттері мен өкілеттіктерін айқындайды;
2) Қазақстан Республикасының заңдарына және Президентінің актілеріне сәйкес өзге де өкілеттіктерді жүзеге асырады. 
3) бөлімдегі сыбайлас жемқорлыққа қарсы әрекетке бағытталған шараларды қабылдайды және сыбайлас жемқорлыққа қарсы тиісті  шараларды қабылдамағаны үшін дербес жауапкершілікте болады. 
14. Зейнетақымен қамсыздандыру бөлімі басшысының орнын ауыстырушы бас мамандар:
1) өз өкілеттіктері шеңберінде құрылымдық бөлімшенің қызметін үйлестіреді;
2) құрылымдық бөлімшенің басшысы болмаған кезде құрылымдық бөлімшеге жалпы басшылықты жүзеге асырады және құрылымдық бөлімшеге жүктелген міндеттерді орындауға және өз функцияларын жүзеге асыруға дербес жауапты болады;
3) №2 Зейнетақы және әлеуметтік қамсыздандыру бөлімінің басшысына жүктеген өзге де функцияларды жүзеге асырады. 
15. №2 Зейнетақы және әлеуметтік қамсыздандыру бөлімі құзыретіне кіретін мәселелер бойынша басқа құрылымдық бөлімшелерге жіберілетін құжаттарға бөлім басшысы, ал ол болмаған жағдайда оны алмастыратын адам қол қояды. 

